સોમવારે કોંગ્રેસ ઉપાધ્યક્ષ રાહુલ ગાંધી ગુજરાતની મુલાકાતે છે. અલ્પેશ ઠાકોર સોમવારે અધિકૃત રીતે કોંગ્રેસમાં જોડાનાર છે. ગાંધીનગર ખાતે રાહુલ ગાંધીએ અલ્પેશ ઠાકોર સાથે નવસર્જન જનાદેશ મહાસંમેલનમાં સંબોધન કર્યું હતું. ત્યાર બાદ રાહુલ ગાંધી હાર્દિક પટેલ અને જીજ્ઞેશ મેવાણીની પણ મુલાકાત કરશે, એમ કહેવાઇ રહ્યું હતું. જો કે, તાજેતરની જાણકારી અનુસાર, હાર્દિક પટેલે આ વાત નકારી છે. હવે હાર્દિક આ વખતે પણ રાહુલ ગાંધીના આમંત્રણનો અસ્વીકાર કરશે કે કેમ, એ જોવું રહ્યું. આ ઉપરાંત રાહુલ ગાંધી રાજ્યના દલિત આગેવાનો અને પાટીદાર આગેવાનો સાથે પણ બેઠક કરનાર છે.